CELEX: 31984R3639
Language: el
Date: 1984-12-20 00:00:00
Title: Κανονισμός (ΕΟΚ) αριθ. 3639/84 της Επιτροπής της 20ής Δεκεμβρίου 1984 περί υποβολής σε ποσοτικούς περιορισμούς των εισαγωγών ορισμένων κλωστοϋφαντουργικών προϊόντων καταγωγής Τουρκίας

Avis juridique important

|

31984R3639

Κανονισμός (ΕΟΚ) αριθ. 3639/84 της Επιτροπής της 20ής Δεκεμβρίου 1984 περί υποβολής σε ποσοτικούς περιορισμούς των εισαγωγών ορισμένων κλωστοϋφαντουργικών προϊόντων καταγωγής Τουρκίας  

Επίσημη Εφημερίδα αριθ. L 335 της 22/12/1984 σ. 0028 - 0030

***** ΚΑΝΟΝΙΣΜΟΣ (ΕΟΚ) αριθ. 3639/84 ΤΗΣ ΕΠΙΤΡΟΠΗΣ  της 20ής Δεκεμβρίου 1984  περί υποβολής σε ποσοτικούς περιορισμούς των εισαγωγών ορισμένων κλωστοϋφαντουργικών προϊόντων καταγωγής Τουρκίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1842/71 του Συμβουλίου της 21ης Ιουνίου 1971 (1), και ιδίως το άρθρο 1,  Μέτα από διαβουλεύσεις στο πλαίσιο της συμβουλευτικής επιτροπής που συστάθηκε με βάση το άρθρο 3 του εν λόγω κανονισμού,  Εκτιμώντας:  ότι οι εισαγωγές κλωστοϋφαντουργικών προϊόντων στην Κοινότητα τα τελευταία χρόνια οδήγησαν σε μια διατάραξη της αγοράς και σε μια σοβαρή ζημία για τους παραγωγούς, καταλήγοντας στο κλείσιμο εργοστασίων και στην απώλεια πολυαρίθμων θέσεων απασχολήσεως·  ότι, εξαιτίας της κατάστασης αυτής, οι εισαγωγές ορισμένων κλωστοϋφαντουργικών προϊόντων καταγωγής των περισσοτέρων προμηθευτριών χωρών χαμηλού κόστους, υποβλήθηκαν σε κοινοτικό καθεστώς παροχής αδείας και ποσοτικού περιορισμού·  ότι η ραγδαία αύξηση τα τελευταία χρόνια των εισαγωγών στην Κοινότητα T-shirts (κατηγορία 4), πανταλονιών (κατηγορία 6) και πανωφοριών (κατηγορία 83), καταγωγής Τουρκίας, συνέβαλε στην επιδείνωση της κατάστασης σωρευτικής διατάραξης της κοινοτικής αγοράς· ότι η Κοινότητα έχει ήδη οδηγηθεί στη θέσπιση κοινοτικών ή περιφερειακών ποσοτικών περιορισμών, συγκεκριμένα για τις εισαγωγές αυτών των προϊόντων· ότι τα μέτρα αυτά παύουν να ισχύουν στις 31 Δεκεμβρίου 1984·  ότι οι στατιστικές εισαγωγών δείχνουν πως, παρά τους περιορισμούς που θεσπίστηκαν με τα προαναφερθέντα μέτρα προστασίας, οι εισαγωγές στην Κοινότητα T-shirts, πανταλονιών και πανωφοριών καταγωγής Τουρκίας αυξήθηκαν σημαντικά κατά τη διάρκεια των τελευταίων ετών·  ότι, συγκεκριμένα, οι εισαγωγές T-shirts (κατηγορία 4), πανταλονιών (κατηγορία 6) και πανωφοριών (κατηγορία 83) ανήλθαν, στους εννιά πρώτους μήνες του 1984, αντιστοίχως στο 133 %, 100 % και 122 % των εισαγωγών κατά το 1983·  ότι, λαμβάνοντας υπόψη εποχιακούς παράγοντες που μπορούν να επηρεάσουν την ετήσια διακύμανση των εισαγωγών T-shirts (κατηγορία 4), πανταλονιών (κατηγορία 6) και πανωφοριών (κατηγορία 83) στην Κοινότητα, οι εισαγωγές αυτές αυξήθηκαν απότομα και σημαντικά, ιδίως στην αρχή καθενός από τα τελευταία έτη, συμβάλλοντας σε περαιτέρω σωρευτική διατάραξη των αγορών·  ότι, ιδίως κατά τη διάρκεια των τριών πρώτων μηνών του 1983, οι εισαγωγές στην Κοινότητα T-shirts (κατηγορία 4), πανταλονιών (κατηγορία 6) και πανωφοριών (κατηγορία 83) καταγωγής Τουρκίας ανήλθαν αντιστοίχως στο 43 %, 48 % και 117 % των εισαγωγών του έτους 1982· ότι, επίσης, κατά τη διάρκεια των τριών πρώτων μηνών του 1984, οι εισαγωγές στην Κοινότητα T-shirts (κατηγορία 4) πανταλονιών (κατηγορία 6) και πανωφοριών (κατηγορία 83) καταγωγής Τουρκίας ανήλθαν αντιστοίχως στο 65 %, 43 % και 66 % των εισαγωγών του έτους 1983·  ότι από τα παραπάνω προκύπτει η ύπαρξη μιας κρίσιμης κατάστασης όπου κάθε καθυστέρηση εγκυμονεί ζημία που δύσκολα διορθώνεται και ότι στις συνθήκες αυτές απαιτείται μια άμεση παρέμβαση στο συμφέρον της Κοινότητας· ότι τα δεδομένα αυτά δικαιολογούν, σύμφωνα με το άρθρο 60 του επιπρόσθετου πρωτοκόλλου στη συμφωνία σύνδεσης Ευρωπαϊκής Κοινότητας και Τουρκίας, τη λήψη των αναγκαίων μέτρων διασφάλισης για την επανόρθωση των δυσκολιών αυτών· ότι τα μέτρα αυτά πρέπει ν' αποσκοπούν στην καθιέρωση ποσοτικών περιορισμών στην εισαγωγή στην Κοινότητα T-shirts, πανταλονιών και πανωφοριών καταγωγής Τουρκίας από 1ης Ιανουαρίου 1985·  ότι προς το συμφέρον των εμπορικών ροών πρέπει να προβλεφθεί πως οι εισαγωγές προϊόντων που υπόκεινται στα μέτρα αυτά μπορούν να λάβουν χώρα ακόμα και πριν από τη θέσπιση από τις εθνικές δημόσιες υπηρεσίες του συστήματος άδειας εισαγωγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η εισαγωγή στην Κοινότητα των κλωστοϋφαντουργικών προϊόντων των κατηγοριών 4, 6 και 83, που αναφέρονται στο παράρτημα και κατάγονται από την Τουρκία, υπόκειται στους ποσοτικούς περιορισμούς που καθορίζονται στο ίδιο παράρτημα από 1ης Ιανουαρίου έως 30 Ιουνίου 1985.  2. Οι διατάξεις της παραγράφου 1 δεν ισχύουν για τα προϊόντα που έχουν ήδη φορτωθεί και είναι καθ' οδόν προς την Κοινότητα πριν από την έναρξη ισχύος του παρόντος κανονισμού.  3. Για την εφαρμογή της παραγράφου 1, τα κράτη μέλη βάζουν σε εφαρμογή από 1ης Ιανουαρίου 1985 και όχι μετά την 1η Φεβρουαρίου 1985 ένα σύστημα εγκρίσεως εισαγωγής.  4. Προτού τεθεί σε εφαρμογή ένα τέτοιο σύστημα, τα προϊόντα που υπόκεινται στους ποσοτικούς περιορισμούς της παραγράφου 1 δύνανται να εισαχθούν στην Κοινότητα καλυπτόμενα από το έγγραφο εισαγωγής το προβλεπόμενο στο άρθρο 2 του κανονισμού (ΕΟΚ) αριθ. 2819/79 της Επιτροπής (1). Οι ποσότητες των προϊόντων που εισάγονται κατ' αυτόν τον τρόπο αφαιρούνται από τους ποσοτικούς περιορισμούς που αναφέρει η παράγραφος 1.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1985.  Εφαρμόζεται έως τις 30 Ιουνίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1984.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 192 της 26. 8. 1971, σ. 14.  (1) ΕΕ αριθ. L 320 της 15. 12. 1979, σ. 9.   ΠΑΡΑΡΤΗΜΑ  1.2.3.4.5.6.7.8 //   //   //   //   //   //   //   //   // Κατη-  γορία   // Κλάση  του Κοινού  Δασμολογίου   // Κώδικας  ΝΙΜΕΧΕ  (1985)   // Περιγραφή εμπορευμάτων   // Τρίτες  χώρες   // Κράτη  μέλη   // Μονάδες  // Ποσοτικά όρια από  1 Ιανουαρίου μέχρι  30 Ιουνίου 1985  //   //   //   //   //   //   //   //   //  //   //   //   //   //   //   //   // 4   // 60.04  Β Ι  ΙΙ α)  β)  γ)  IV β) 1 αα)  δδ)  2 εε)  δ) 1 αα)  δδ)  2 δδ)   //  60.04-19, 20, 22, 23, 24, 26, 41, 50, 58, 71, 79, 89  // Έτοιμα ενδύματα εσωτερικά (εσώρουχα), πλεκτά, μη ελαστικά ουδέ συνδεδυασμένα μετά καουτσούκ:  Υποκάμισα και υποκαμισάκια, T-shirts, sous-pulls, φανέλλαι και παρόμοια είδη, πλεκτά, μη ελαστικά ουδέ συνδεδυασμένα μετά καουτσούκ, έτερα των ενδυμάτων δια βρέφη, βαμβακηρά ή εκ συνθετικών υφαντικών ινών, T-shirts και sous-pulls εκ τεχνητών υφαντικών ινών, έτερα των ενδυμάτων δια βρέφη  // Τουρκία  // D F I BNL UK IRL DK GR ΕΟΚ  // 1 000  τεμάχια  // 10 200  800  280  1 000  3 000  50  100  45  15 475  //   //   //   //   //   //   //   //   // 6  // 61.01  Β V δ) 1  2  3  ε) 1  2  3  61.02  Β ΙΙ ε) 6 αα)  ββ)  γγ)   //  61.01-62, 64, 66, 72, 74, 76  61.02-66, 68, 72  // Εξωτερικά ενδύματα ανδρών και παίδων:  Εξωτερικά ενδύματα γυναικών, κορασίδων και μικρών παιδίων:  Β. Λοιπά:  Κυλότται, κοντά πανταλόνια και περισκελίδες, υφασμένα, ανδρών και παίδων. Πανταλόνια υφασμένα γυναικών, κορασίδων και μικρών παιδίων, εξ ερίου, βάμβακος ή συνθετικών ή τεχνητών υφαντικών ινών  // Τουρκία  // D F I BNL UK IRL DK GR ΕΟΚ  // 1 000  τεμάχια  // 3 900  240  160  300  320  8  280  6  5 214  //   //   //   //   //   //   //   //   // 83   // 60.05  Α ΙΙ α)  β) 4 θθ) 11  22  33  44  ιι) 11  κκ) 11  λλ) 11  22  33  44   //  60.05-04, 76, 77, 78, 79, 81, 85, 88, 89, 90, 91  // Έτοιμα ενδύματα εξωτερικά, πλεκτά, συμπληρώματα πλεκτά της ενδύσεως, και έτερα πλεκτά είδη, άπαντα μη ελαστικά ουδέ συνδεδυασμένα μετά καουτσούκ:  Α. Ενδύματα εξωτερικά και συμπληρώματα του ενδύματος:  ΙΙ. Έτερα:  Εξωτερικά ενδύματα πλεκτά, μη ελαστικά ουδέ συνδεδυασμένα μετά καουτσούκ, έτερα των ενδυμάτων των κατηγοριών 5, 7, 26, 27, 28, 71, 72, 73, 74 και 75, εξ ερίου, βάμβακος ή εκ συνθετικών ή τεχνητών υφαντικών ινών  // Τουρκία  // D F I BNL UK IRL DK GR EOK  // τόνοι  // 810  95  20  50  130  5  7  3  1 120  //   //   //   //   //   //   //   //